
Šta ako odlučim prekinuti namaz, ili ako prekinem uzimanje abdesta ili gusul? Ovo pitanje me mnogo opsjeda. Nekada smatram da nema zapreke, pa nastavim s upotpunjavanjem onoga što sam prekinula, a nekada kažem da prekid izvršenja vjerske dužnosti kvari samu dužnost, jer je namjera bila da se ta dužnost izvrši, nakon čega je izvršavam ispočetka. Ali se dešava opet ista stvar tako da ne mogu donijeti ispravan sud. Šta da činim? Da li da samo upotpunim, odnosno nastavim namaz, abdest ili gusul bez obzira na to što sam prekinula s njihovim izvršenjem, ili se zahtijeva od mene da to obavim ispočetka? Ovo me proganja tokom cijelog namaza, od početka pa do predaje selama. Nešto mi govori da li da to ponovim ili da prekinem, a ja ne želim jer sam se umorila i uvelike se mučim. Da li mi je namaz ispravan kad me opsjedaju misli tokom cijelog namaza? Kakvo je rješenje? Pomozite mi, Allah vas nagradio!


* 
* 
* 
* 
* 
* 
* 

 

Šta ako odlučim prekinuti namaz, ili ako prekinem uzimanje abdesta ili gusul?
=============================================================================

 

Odluka da se prekine abdest i namaz ne donosi ti štetu, već trebaš zanemariti te misli, samo nastavi s uzimanjem abdesta i obavljanjem namaza, jer to nije opravdanje da se prekine izvršavanje vjerske dužnosti. To je određeni vid opsesivnosti koja ne utječe, hvala Allahu, na obavljanje tvoje vjerske dužnosti. Uložila si sve i uradila što je neophodno, a Uzvišeni Allah ne opterećuje nikoga preko njegovih mogućnosti.


Imaj na umu ovaj savjet i ponašaj se u skladu s njime. Odagnaj od sebe opsesije, jer su one plod šejtana. Njegovo spletkarenje je slabo, kako nas je i Uzvišeni Allah obavijestio. Znaj daće, uz Allahovu dobrotu i moć, nestati opsesivnost ako je posve ingnoriraš.


Molimo Uzvišenog Allaha da ti pomogne u izvršavanju vjerskih dužnosti, podari ti napredak, da budeš zadovoljna izvršavanjem vjerskih obaveza i neka otkloni od tebe ono s čime se suočavaš.


Allah najbolje zna!


*Izvor: [http://www.islamqa.info](https://www.islamqa.info)*


